1999/839/EY: Komission päätös, tehty 6 päivänä joulukuuta 1999, eräistä Amerikan yhdysvalloista lähtöisin oleviin hevoseläimiin liittyvistä suojatoimenpiteistä ja päätöksen 1999/707/EY kumoamisesta (tiedoksiannettu numerolla K(1999) 4066) (ETA:n kannalta merkityksellinen teksti)



Virallinen lehti nro L 325 , 17/12/1999 s. 0062 - 0063



KOMISSION PÄÄTÖS, tehty 6 päivänä joulukuuta 1999, eräistä Amerikan yhdysvalloista lähtöisin oleviin hevoseläimiin liittyvistä suojatoimenpiteistä ja päätöksen 1999/707/EY kumoamisesta (tiedoksiannettu numerolla K(1999) 4066) (ETA:n kannalta merkityksellinen teksti) (1999/839/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY(1), sellaisena kuin se on viimeksi muutettuna direktiivillä 96/43/EY(2), ja erityisesti sen 18 artiklan 7 kohdan, sekä katsoo seuraavaa: 1) Amerikan yhdysvalloissa New Yorkin osavaltiossa on ilmoitettu esiintyneen ihmisissä ja hevosissa West Nile -virustautia, joka on ei-tarttuva vektorihyönteisten levittämä virustauti. Viruksen tai virusgenomin esiintyminen on vahvistettu linnuissa ja/tai vektorihyönteisissä New York Cityssä ja eräissä New Yorkin, Connecticutin ja New Jerseyn piirikunnissa. 2) Tämä tauti voi aiheuttaa vaaran ihmisille ja yhteisön hevoseläimille. 3) Komissio hyväksyi päätöksellä 1999/707/EY(3) yhteisön tason suojatoimenpiteet, joita sovelletaan Amerikan yhdysvalloista lähtöisin olevien hevoseläinten tuontiin. 4) Yhdysvaltain viranomaisilta saatujen epidemiologisten tietojen mukaan Amerikan yhdysvalloista lähtöisin olevien rekisteröityjen hevosten tilapäiseen maahantuontiin, niiden maahantuontiin uudelleen tilapäisen maastaviennin jälkeen ja hevoseläinten pysyvään tuontiin ja kuljetukseen olisi sovellettava alueellisella tasolla lisäehtoja. 5) Päätös 1999/707/EY on tarpeen kumota menettelyihin liittyvistä syistä ja toimenpiteiden mukauttamiseksi nykyiseen epidemiologiseen tilanteeseen. 6) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Amerikan yhdysvalloista lähtöisin olevien rekisteröityjen hevosten tilapäisessä maahantuonnissa, niiden maahantuonnissa uudelleen tilapäiseen maastaviennin jälkeen ja hevoseläinten tuonnissa ja kuljetuksessa on vaadittava Yhdysvaltain toimivaltaisen keskuseläinlääkintäviranomaisten allekirjoittama, tämän päätöksen liitteessä olevan mallin mukainen lisätodistus. 2 artikla Kumotaan päätös 1999/707/EY. 3 artikla Jäsenvaltioiden on muutettava Amerikan yhdysvaltojen osalta soveltamansa toimenpiteet tämän päätöksen mukaisiksi. Niiden on ilmoitettava niistä komissiolle. 4 artikla Tätä päätöstä sovelletaan 31 päivään tammikuuta 2000. 5 artikla Tämä päätös on osoitettu kaikille jäsenvaltioille. Tehty Brysselissä 6 päivänä joulukuuta 1999. Komission puolesta David BYRNE Komission jäsen (1) EYVL L 268, 24.9.1991, s. 56. (2) EYVL L 162, 1.7.1996, s. 1. (3) EYVL L 280, 30.10.1999, s. 125. LIITE >PIC FILE= "L_1999325FI.006302.EPS">